el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el en en en el en el en el el el en el el
Αργήσαμε, ξεκουραστήκαμε, τελειώσαμε με όλες μας τις υποχρεώσεις που είχαν μετατεθεί στον βαρετό μήνα του Φεβρουαρίου και πλέον το NFLgreece θα είναι και πάλι κοντά σας για όλα τα θέματα γύρω από το NFL.
Πολλοί από σας ίσως μας κατηγορείται που δεν αναφερθήκαμε στο Combine και στους νέους αθλητές που πρόκειται να μας απασχολήσουν το 2014. Λυπούμαστε γι΄ αυτό, αλλά η άποψη μας για το Combine είναι ότι είναι μία μεγάλη προπόνηση από την οποία δεν μπορεί να εξάγει κανείς αγωνιστικά συμπεράσματα καθώς οι παίκτες δεν φορούν προστατευτικά, δεν υπάρχει μπάλα στο χορτάρι και δεν υπάρχει αντίπαλος. Μάλιστα πολλοί παίκτες χάνουν επίτηδες κιλά για να έχουν καλύτερες επιδόσεις την εβδομάδα του Combine. Η τεράστια προβολή του event από τα αμερικάνικα ΜΜΕ έχει κύριο στόχο την εξοικείωση του οπαδού με τα ταλέντα του κολεγίου και την κορύφωση του ενδιαφέροντος τού πριν από το Draft. Η πραγματική σημασία του Combine του το κάνει ένα τόσο σημαντικό γεγονός, είναι οι ιατρικές εξετάσεις των παικτών (οι οποίοι δε χρειάζονται να κάνουν 32 αλλά μία εξέταση) καθώς επίσης και οι συνεντεύξεις των παικτών, οι οποίες αποτελούν ίσως την μοναδική ευκαιρία για κάποιους παίκτες να μιλήσουν απευθείας με προπονητές και ομάδες.
Είναι να μην βαριέται κανείς ότι υπάρχει μόνο το NBA το μήνα Φεβρουάριο;
Εκτός από το combine όμως έτρεχαν κι άλλα θέματα στο NFL. Πάμε να δούμε συνοπτικά λοιπόν τι αμελήσαμε να σας αναφέρουμε στις “διακοπές” μας:
Οι Saints πάτησαν το restart: Η ομάδα είχε πολλά προβλήματα με το salary cap και μετά την κατάκτηση του Super Bowl τη σεζόν 2009, δε κατάφερε να ανανεωθεί όσο θα έπρεπε. Μεγάλα προβλήματα για τον Sean Payton ήταν το salary cap καθώς επίσης και η ανανέωση του TE Jimmy Graham ο οποίος όμως απαιτούσε συμβόλαιο επιπέδου WR. Για να αδειάσουν χώρου στο salary cap οι Saints έδιωξαν τους: Darren Sproles (RB), Lance Moore (WR), Jonathan Vilma (ILB), Will Smith (DE), Jabari Greer (CB), Malcom Jenkins (S) και Roman Harper (S). Μάλιστα επειδή δεν βρέθηκε άκρη με το συμβόλαιο του Jimmy Graham, η ομάδα χρησιμοποίησε την non-exclisive tag. Δηλαδή ο παίκτες μένει σίγουρα στην ομάδα για ένα ακόμα χρόνο, εκτός αν κάποια ομάδα αποφασίσει να του δώσει μεγαλύτερο συμβόλαιο από αυτό που ορίζει η tag και φυσικά να δώσει και το ανάλογο draft pick στους Saints ως αποζημίωση.
Οι Browns.. είναι απλά οι Browns! Μετά από μόλις ένα χρόνο ο σχετικά νέος πρόεδρος της ομάδας, Jimmy Haslam, αποφάσισε να απομακρύνει τους CEO Joe Banner και GM Mike Lombardi, χρεώνοντας τους τις διαδοχικές αρνήσεις προπονητών που άφησαν την ομάδα με Head Coach του Pettine. Ο νέος GM της ομάδας, Ray Farmer, έχει αναλάβει το δύσκολο έργο να στηρίξει ένα προπονητή σαν τον Pettine ο οποίος νιώθει ότι η ομάδα δεν τον εμπιστεύεται και φυσικά να ξοδέψει όλους τους πόρους που κληρονόμησε σοφά, ώστε να γίνουν επιτέλους οι Browns ανταγωνιστική ομάδα. Πρώτη κίνηση του  Farmer ήταν το κόψιμο του ILB και αρχηγού της ομάδας, D’ Qwerll Jackson, η οποία εξοικονόμησε επιπλέον χώρο στο salary cap.
Οι πρωταθλητές Seahawks όπως ήταν αναμενόμενο ξεκίνησαν την προσπάθεια διατήρησης του νικηφόρου κορμού τους. Για να καταφέρει όμως ο GM John Schneider να βρει χώρο στο salary cap, θα έπρεπε να διώξει κάποιους από τους καλοπληρωμένους ρολίστες τους. Οι βασικότεροι υποψήφιοι ήταν ο WR Sidney Rice που πέρασε τη σεζόν τραυματίας και o 4ος DE στο depth chart, Red Bryant. Τα κακά νέα για τους Seahawks είναι η απόφαση της ομάδας να μην “ανοιχτεί” οικονομικά βάζοντας τη franchise tag στον DE Michael Bennet και να τον αφήσει να διαπραγματευτεί ελεύθερος με όποια άλλη ομάδα επιθυμεί από αύριο. Ο Bennet θεωρείται ο No1 φετινός free agent για ανανέωση, αλλά πλέον οι πιθανότητες παραμονής του στους πρωταθλητές μειώθηκαν.
Ο Michael Vick θα είναι από αύριο ελεύθερος από τους Eagles. Αυτό σημαίνει ότι ο βασικός QB, Nick Foles, θα βρίσκεται ακόμα στο φτωχό rookie συμβόλαιο του, επιτρέποντας τις ανανεώσεις σε άλλους παίκτες. Οι Eagles λοιπόν δεν έχασαν καιρό και ανανέωσαν τους: WR Riley Cooper (6 χρόνια), C Jason Kelce (5 χρόνια), LT Jason Peters (4 χρόνια) και WR Jeremy Maclin ( 1 χρόνο). Με τη σταθερότητα στον επιθετικό κορμό, οι Eagles είναι έτοιμοι να ενισχύσουν σχεδόν αποκλειστικά την άμυνα στη φετινή offseason.
Οι Cowboys είναι στη δύσκολη θέση διατήρησης της D-line τους. Οι DE Spencer και DT Hatcher είναι free agents, ενώ ο 32χρονος πλέον Demarkus Ware έχει πάνω από 15 εκατομμύρια $ φετινό συμβόλαιο, βάζοντας σε σκέψεις τη διοίκηση του Dallas. Ο ίδιος ο πρόεδρος Jerry Jones είχε δηλώσει ότι σκέφτεται ένα ενδεχόμενο κόψιμο με φανερή διάθεση να πιέσει την πλευρά του παίκτη να καθίσει στο τραπέζι για την αναπροσαρμογή και κυρίως μείωση του συμβολαίου.
Οι Steelers επιχειρούν ένα αμυντικό lifting τη φετινή offseason. Ο ILB Worilds ανανέωσε μεν με την ομάδα, αλλά οι παλιοσειρές, S Ryan Clark και DE Lamar Woodley κόπηκαν ενώ ο “μουσάτος” DE Keisel μένει ελεύθερος.
Οι μέχρι πριν από μερικούς μήνες πρωταθλητές, Baltimore Ravens, συνεχίζουν την ανοικοδόμηση μίας τελείως διαφορετικής ομάδες. Μετά τις περσινές αλλεπάλληλες και απότομες αλλαγές, ακολουθούν οι αποχωρήσεις των McClain και Leach που κόπηκαν και των TE Ed Dixon, DE Arthur Jones, RT Michael Oher και WR Jacoby Jones ως free agents που δύσκολα θα ανανεώσουν. Τουλάχιστον ο DE Terrell Suggs και ο TE Dennis Pitta ανανέωσαν τα συμβόλαια τους.
Οι Redskins απέκτησαν νέο προπονητή με επιθετικές βλέψεις, αλλά οι ως τώρα κινήσεις τους ήταν αποκλειστικά στο αμυντικό κομμάτι. Η ομάδα έβαλε το franchise tag στου DE Brian Orakpo, ανανέωσε τον CB De Angelo Hall για 4 χρόνια ενώ επίσης ακούγονται πολλές φήμες ότι θα κυνηγήσει μεγάλα ονόματα στην offseason όπως τους Talib και Ward. Δεν πρέπει επίσης να ξεχνάμε ότι οι Redskins θα είναι μία από τις δύο ομάδες (οι άλλοι είναι οι Colts) που δεν έχουν pick 1ου γύρου στο ερχόμενο draft. Συνεπώς δεν θα ξαφνιάσει κανέναν αν δούμε τον QB Kirk Cousins να γίνεται trade σε άλλη ομάδα.
Μόνος ένα χρόνο μετά την ανάληψη της τεχνικής ηγεσίας από τον Marc Trestman, οι Bears είναι γνωστοί ως επιθετικογενής ομάδα και όχι ως η άλλοτε περήφανη άμυνα. Οι Bears ανανέωσαν τα συμβόλαια του QB Cutler και CB Jennings πριν το Super Bowl. Τα τελευταία νέα τους θέλουν να κινούνται επιθετικά και για την απόκτηση ενός DE. Αν κάτι τέτοιο συμβεί θα σημάνει κατά ένα μεγάλο βαθμό την απομάκρυνση του Julius Peppers από την ομάδα. Παρελθόν θα αποτελέσουν πιθανότατα και οι free agents DT Henry Melton, S Major Wright και ο CB Charles Tillman.
Η εβδομάδα όμως του Combine πέρασε όμως και οι GMs έχουν μπροστά τους το δύσκολο έργο της free agency. Αρκετοί παίκτες έμειναν ελεύθεροι καθώς από αύριο το απόγεμα ξεκινά και επίσημα η σεζόν 2014, κάτι που σημαίνει ότι μερικές ομάδες πρέπει να ρίξουν άμεσα τα νούμερα του salary cap τους. Οι παίκτες που έμειναν ελεύθεροι μπορούσαν να διεκδικηθούν από ομάδες άμεσα. Οι παίκτες των οποίων το συμβόλαιο λήγουν το 2013 θα πρέπει να περιμένουν μέχρι αύριο που τυπικά τελειώνει η δέσμευση τους ώστε να διαπραγματευτούν με όποια ομάδα επιθυμούν. Παρακάτω λοιπόν θα βρείτε τους πιο σημαντικούς (κατά την ταπεινή μας πάντα γνώμη), free agents:
(*): Διαθέσιμοι για trade παίκτες
(**): Παίκτες με non-exclusive tag
Αυτοί λοιπόν ήταν οι πιο γνωστές περιπτώσεις free agents για φέτος. Για τους παίκτες αυτούς θα κληθούν να μονομαχήσουν οι 32 ομάδες. Στους παρακάτω πίνακες προσπαθήσαμε να κάνουμε ένα συνοπτικό πίνακα με τις ανάγκες όλων των ομάδων με βάση τα μέχρι σήμερα ενεργά τους συμβόλαια:
Αυτά προς το παρόν λοιπόν! Περιμένουμε κι εμείς με αγωνία τις πρώτες αυριανές ανακοινώσεις. Θα είμαστε μαζί σας με όλα τα νέα της free agency, Stay Tuned!
Previous Post Super Bowl XLVIII: DEN - SEA 8-43
Next Post Το πρώτο "θεαματικό" διήμερο της Free Agency!
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.